A Bizottság határozata
(2000. március 31.)
a harmadik országokból származó lósperma behozatalára feljogosított spermagyűjtő központok jegyzékének megállapításáról, valamint a 96/539/EK és a 96/540/EK határozat módosításáról
(az értesítés a C(2000) 912. számú dokumentummal történt)
(EGT vonatkozású szöveg)
(2000/284/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 95/176/EK bizottsági határozattal [1] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [2] és különösen annak 17. cikke (3) bekezdése a) pontjára,
mivel:
(1) A 94/63/EK bizottsági határozat [3] mellékletének II. részével összhangban, valamint a 92/160/EGK bizottsági határozat [4] sérelme nélkül a tagállamok engedélyezik a lovak spermájának behozatalát olyan harmadik országokból, amelyek a 79/542/EGK tanácsi határozat [5] mellékletének I. részében szerepelnek, és amelyekből az élő lófélék behozatala engedélyezett.
(2) A 92/65/EGK irányelv 17. cikke (3) bekezdésének a) pontja értelmében közösségi helyszíni ellenőrzéseket kell végezni a fent említett irányelv, és különösen a mellékletei egységes alkalmazása érdekében.
(3) Emiatt indokolt összeállítani a lófélék spermájának Európai Közösségbe történő behozatalára engedélyezett spermagyűjtő központok vagy állomások ideiglenes jegyzékét, amelyekre az érintett harmadik ország illetékes hatóságai a 92/65/EGK irányelv II. fejezetének előírásaival egyenértékű biztosítékokat nyújtottak.
(4) Az ideiglenes jegyzéken valamennyi központ vagy állomás esetében meg kell határozni az ISO-kódot és a harmadik ország nevét, a központ vagy állomás nevét, címét és nyilvántartási számát, az engedélyező hatóságot és az engedélyezés időpontját.
(5) E határozatot az időről időre felmerülő újabb adatok ismeretében felül kell vizsgálni és - szükség esetén - módosítani kell.
(6) Izlandot a lovak fertőző kevésvérűségétől mentes országnak kell tekinteni, és az élő lófélék Izlandból történő behozatala esetén nem kell vizsgálatot végezni. Ezért e betegségre vonatkozó vizsgálati követelmények, amelyeket a lósperma behozataláról szóló 96/539/EK határozatban [6] és a petesejtek és embriók behozataláról szóló 96/540/EK határozatban [7] állapítottak meg, fel kell függeszteni ezen Izlandról érkező behozatali termékek esetében.
(7) E határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A 92/160/EGK határozat sérelme nélkül, a tagállamok engedélyezik e határozat mellékletében lévő jegyzékben szereplő központokban vagy állomásokon gyűjtött lófélék spermájának behozatalát.
(2) Az (1) bekezdésben említett sperma gyűjtését a központ vagy állomás az érintett harmadik ország illetékes nemzeti hatóságai által történő engedélyezésének időpontja után végezték.
2. cikk
(1) A 96/539/EK határozat mellékletében szereplő állat-egészségügyi bizonyítvány 1.3.3.6.1. pontjának vége az (5) lábjegyzettel egészül ki.
(2) A 96/540/EK határozat mellékletében szereplő állat-egészségügyi bizonyítvány 1.3.2.5.1. pontjának vége az (5) lábjegyzettel egészül ki.
(3) Az (1) és a (2) bekezdésben említett lábjegyzet szövege a következő:
"(5) A lovak fertőző kevésvérűségének kimutatására irányuló agargél precipitációs (immundiffúziós) próbát (Coggins teszt) nem kell elvégezni olyan donor lófélék esetében, amelyek születésük óta Izlandon tartózkodtak és igazolták, hogy Izland hivatalosan mentes a lovak fertőző kevésvérűségétől."
3. cikk
Ennek a határozatnak a tagállamok a címzettjei.
Kelt Brüsszelben, 2000. március 31-én.